Document ID: 31978L0320

NEUVOSTON DIREKTIIVI annettu 20 päivänä maaliskuuta 1978 maitoa ja maitovalmisteita koskevien tilastotietojen keruusta jäsenvaltioissa annetun direktiivin 72/280/ETY täydentämisestä (78/320/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 209 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
valkuaispitoisuus on muodostumassa määrääväksi seikaksi maidon hinnan muodostamisessa; pysyvät maitovalkuaisylijäämät aiheuttavat huomattavia vaikeuksia komissiolle maidon ja maitovalmisteiden markkinoiden käsittelyssä; maitoa ja maitovalmisteita koskevien tilastotietojen keruusta jäsenvaltioissa 31 päivänä heinäkuuta 1972 annetun neuvoston direktiivin 72/280/ETY(2), sellaisena kuin se on direktiivillä 73/358/ETY(3) muutettuna, 4 artiklan toisen alakohdan 2 alakohdan a alakohdassa edellytettyjä tietoja tulisi täydentää arviolla vastaanotetun lehmänmaidon valkuaispitoisuudesta,
yhteisön toimenpiteet koskevat heraa ja siitä johdettuja valmisteita ja siitä syystä kyseiset tuotteet tulisi lisätä käytettäviä raaka-aineita koskevaan tilastoon,
alueellisten tietojen saamiseksi paremmin yhdenmukaisiksi, on tarpeen tarkastella uudelleen direktiivin 72/280/ETY 4 artiklan toisen kohdan 3 alakohdan a alakohdassa annettuja säännöksiä aluejaoista, ja
tulisi säilyttää menettely pysyvässä maataloustilastokomiteassa niiden siirtymätoimenpiteiden mahdollista yksilöimistä varten, jotka ovat tarpeen jäsenvaltioille mahdollisesti aiheutuvien vaikeuksien vuoksi, kun ne panevat täytäntöön neuvoston antamia täydentäviä säännöksiä,
ON ANTANUT TÄMÄN DIREKTIIVIN:
1 artikla
Muutetaan direktiiviä 72/280/ETY seuraavasti:
1. Lisätään 4 artiklan toisen kohdan 2 alakohdan a alakohtaan:
"ja arvio vastaanotetun lehmänmaidon valkuaispitoisuudesta",
2. Korvataan 4 artiklan 3 kohdan a alakohdassa tarkoitetut aluejaot seuraavilla termeillä:
TAULUKON PAIKKA
"3. Korvataan sana "rasvojen" 4 artiklan toisen kohdan 3 alakohdan c alakohdassa sanalla "heran".
2 artikla
Tapauksissa, joissa tämän direktiivin täytäntöönpano säädettynä ajankohtana tuottaa suuria vaikeuksia, on toteutettava väliaikaisia toimenpiteitä direktiivin 72/280/ETY 7 artiklassa säädettyä menettelyä noudattaen.
3 artikla
Tämä direktiivi on osoitettu kaikille jäsenvaltioille.
Tehty Brysselissä 20 päivänä maaliskuuta 1978.

Labels: 18
17
19